b'\n_START_ARTICLE_\nLovitur\xc4\x83 de berbec\n_START_PARAGRAPH_\nLovitura de berbec este denumirea comun\xc4\x83 pentru \xc8\x99ocul care apare la varia\xc8\x9bia brusc\xc4\x83 a presiunii \xc3\xaentr-un fluid \xc2\xa0\xe2\x80\x94 de obicei un lichid, dar poate ap\xc4\x83rea \xc8\x99i \xc3\xaen gaze\xc2\xa0\xe2\x80\x94 varia\xc8\x9bie care apare c\xc3\xa2nd fluidul \xc3\xaen mi\xc8\x99care este for\xc8\x9bat s\xc4\x83 se opreasc\xc4\x83 sau s\xc4\x83-\xc8\x99i schimbe direc\xc8\x9bia brusc, adic\xc4\x83 la o varia\xc8\x9bie brusc\xc4\x83 a impulsului s\xc4\x83u. De obicei fenomenul apare la \xc3\xaenchiderea brusc\xc4\x83 a unei valve de pe o conduct\xc4\x83, unda de presiune propag\xc3\xa2ndu-se de-a lungul conductei._NEWLINE_Unda de presiune poate cauza probleme serioase, de la zgomot \xc8\x99i vibra\xc8\x9bii ale \xc8\x9bevii \xc8\x99i echipamentelor la care este conectat\xc4\x83 p\xc3\xa2n\xc4\x83 la avarierea lor. Atenuarea efectelor loviturii de bergec se poate face cu acumulatoare hidraulice (en), vase de expansiune (en), rezervoare cu suprafa\xc8\x9b\xc4\x83 liber\xc4\x83, supape de desc\xc4\x83rcare \xc8\x99i alte dispozitive._NEWLINE_Calcule estimative se pot face pe baza ecua\xc8\x9biei Jukovski, iar mai precise prin metoda caracteristicilor (en).'